Ján Krajňák

Mons. Mgr. Ján Krajňák (* 10. júl 1924, Sedlice – † 23. február 2005, Košice) bol titulárny kanonik, emeritný prodekan gréckokatolíckej cirkvi a čestný dekan Gréckokatolíckej bohosloveckej fakulty Univerzity P. J. Šafárika.

Študoval na Vysokej bohosloveckej škole v Prešove a Cyrilometodejskej bohosloveckej fakulte Palackého univezity v Olomouci. Absolutórium z teológie získal 7. júla 1949. Z ďalšieho štúdia na Filozofickej fakulte Slovenskej univerzity v Bratislave v odbore slovenčina-filozofia ho vylúčili z ideologicko-kádrových dôvodov. Bol zaistený v Karlových Varoch v roku 1952, v apríli 1954 odsúdený na päť a pol roka pre „zločin velezrady proti republike“.

Od roku 1964 až po dôchodok pracoval ako jazykový korektor v košických tlačiarňach. Tajne prijal vysviacku za gréckokatolíckeho kňaza 2. februára 1969 v Košice.Mons. Mgr. Ján Krajňák V roku 1990 pripravoval obnovenie teologického štúdia v Prešove a stal sa prodekanom Gréckokatolíckej bohosloveckej fakulty Univerzity Pavla Jozefa Šafárika. Prednášal filozofické disciplíny, dejiny filozofie, kresťanskú sociálnu náuku a latinčinu.  Pápež Ján Pavol II mu v roku 1992 udelil titul Monsignore. Ešte v roku 1998 pracoval ako riaditeľ biskupského úradu v Prešove. Je autorom samizdatovej básnickej zbierky s názvom Áno a nie, ktorá vznikla pod jeho vtedajším väzenským číslom AO - 34568. Pochovaný je na cintoríne v Sedliciach.

Referencie

 Externé odkazy 
 Ján Krajňák na www.sedlice.sk  
  Za Mons. Mgr. Jánom Krajňákom str.13

 Iné projekty 

Kategória:Slovenskí gréckokatolícki kňazi
Kategória:Disidenti v komunistickom Česko-Slovensku
Kategória:Slovenskí politickí väzni
Kategória:Politickí väzni komunistického režimu v Česko-Slovensku
Kategória:Vyučujúci na Univerzite Pavla Jozefa Šafárika v Košiciach
Kategória:Osobnosti zo Sedlíc